0304.xml
رنگنا ہیراتھ 9 وکٹیں حاصل کرنے والے پہلے لیفٹ آرم باؤلر بن گئے
کولمبو۔16 اگست (اے پی پی) سری لنکا کرکٹ ٹیم کے مایہ ناز سپنر رنگنا ہیراتھ کی عمدہ کارکردگی کا سلسلہ جاری ہے، انہوں نے پاکستان کے خلاف کیریئر بیسٹ باؤلنگ کی اور 9 کھلاڑیوں کو آؤٹ کیا۔ وہ 9 وکٹیں حاصل کرنے والے دنیا کے پہلے لیفٹ آرم باؤلر بن گئے ہیں۔ 36 سالہ ہیراتھ نے کولمبو ٹیسٹ کی پہلی اننگز میں پاکستان کے خلاف شاندار باؤلنگ کا مظاہرہ کیا اور 127 رنز کے عوض 9 کٹیں حاصل کیں۔ یہ ان کے کیریئر کی بہترین باؤلنگ ہے۔ وہ اب تک 57 ٹیسٹ کی 102 اننگز میں 255 وکٹیں حاصل کر چکے ہیں۔
APP
16.08.14
0304p.xml
سیریز میں زیادہ وکٹیں، ہیراتھ کی نگاہیں مرلی کے ریکارڈ پر مرکوز
کو لمبو (اسپورٹس ڈیسک) سری لنکن اسپنر رنگانا ہیراتھ نے موجودہ کرکٹ کلینڈ میں ٹیسٹ وکٹوں کی نصف سنچری مکمل کر لی ،مجموعی طور پر وہ اب تک 57 ٹیسٹ میچز میں255 شکار کر چکے ہیں ٹیسٹ کرکٹ کی تاریخ میں یہ پہلاموقع ہے کہ بائیں ہاتھ کے کسی بولر نے ایک اننگز میں9 وکٹیں حاصل کی ہیں ، اس سے قبل انگلینڈ کے جانی بر گس نے جنوبی افریقہ کیخلاف 1989کے کیپ ٹاؤن ٹیسٹ کی ایک اننگز میں8 وکٹیں اپنے نام کی تھیں ، اس کے علاوہ ہیراتھ ابتک تین اننگز میں 18وکٹیں لے چکے ہیں ، دو ٹیسٹ میچز کی سیریز میں سب سے زیادہ22 وکٹوں کا مرلی دھرن کا ریکارڈ اپنے نام کرنے کے لیے ان کے پاس سنہری موقع ہے۔
express
16.08.14